
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 659 


30 Ιουλίου 1997 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 805 

Επικύρωση εκθέσεως και διαγράμματος της επιτροπής 

καθορισμού των ορίων του αιγιαλού και της παραλίας 

στην περιοχή «Ιχθυοτροφείων Ν. Κεσσάνης». 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΞΑΝΘΗΣ 
Έχοντας υπόψη: 

1. Τις διατάξεις του ΑΝ 2344/40 «περί αιγιαλού και πα¬ 
ραλίας». 

2. Τις διατάξεις του άρθρου 74 του ΠΔ 636/77, τις γενι¬ 
κές διατάξεις του Ν. 1232/82 ως και την 0.208/181/ 
26.4.82 κοινή απόφαση Υπουργών Προεδρίας κυβερνή¬ 
σεων και οικονομικών. 

3. Τις διατάξεις του άρθρου 20 του Ν. 719/77 “περί 
αντικαταστάσεως τροποποιήσεως και συμπληρώσεως 
διατάξεων τινών περί Δημοσίων Κτημάτων Νομοθεσίας 
και άλλων τινών διατάξεων». 

4. Το με αριθ. Φ 5445/344/97/Σχ.689/4.6.97 έγγραφο 
του Γενικού Επιτελίου Ναυτικού με το οποίο συναινεί να 
εκδοθεί απόφαση του Αναπ. Περιφ. Δ/ντή Ξάνθης «περί 
επικυρώσεως της έκθεσης καθορισμού αιγιαλού και πα¬ 
ραλίας στην περιοχή Ιχθυοτροφείων Ν. Κεσσάνης. 

5. Το άρθρο 4 Ν. 2240/94 (ΦΕΚ 153Α) «περί αρμοδιο¬ 
τήτων του Περ. Δ/ντή». 

6. Το γεγονός ότι για την περιοχή στην έκθεση αυτή 
συντρέχει η περίπτωση του άρθρου 5 του ΑΝ 2344/40 
περί δημιουργίας παραλίας, αποφασίζουμε: 

Επικυρώνουμε την από 2.7.97 έκθεση της επιτροπής 
του άρθρου 74 & 75 του ΠΔ. 636/77 καθώς επίσης το το- 
πογραφικό και υψομετρικό διάγραμμα που συνοδεύει 
αυτή με την οποία η επιτροπή καθορίζει στο διά¬ 
γραμμα. 

α: Την οριογραμμή του αιγιαλού, που σημειώνεται με 
κόκκινη πολυγωνική γραμμή. 

β: Την γραμμή της παραλίας, που σημειώνεται με κί¬ 
τρινη συνεχή γραμμή. 

γ: Την οριογραμμή του παλαιού αιγιαλού, που σημειώνε¬ 
ται με μπλε συνεχή πολυγωνική γραμμή. 

δ: Η ζώνη παραλίας έχει σταθερό πλάτος (30) τριάντα 
μέτρα. 

Η απόφαση αυτή μαζί με την από 2.7.97 έκθεση της 


επιτροπής και το τοπογραφικό και υψομετρικό διάγραμμα, 
που την συνοδεύει να δημοσιευθεί στην Εφημερίδα της 
Κυβερνήσεως. 

Ξάνθη, 10 Ιουλίου 1997 

Με εντολή Γ εν. Γ ραμ. Περ/ρειας 
Ο Αναπληρωτής Περ/κού Δ/ντή 
ΜΑΡΙΑ ΦΟΥΡΛΑΚΙΔΟΥ 


ΕΚΘΕΣΗ 

Επιτροπής καθορισμού οριογραμμής Αιγιαλού και Παρα¬ 
λίας στην περιοχή Ν. Κεσσάνης (περιοχή Ιχθυοτρο¬ 
φείου). 

Ξάνθη σήμερα 2.7.1997 ημέρα Τετάρτη εμείς οι: 

1. Ράλλης Χριστόφορος Προϊστάμενος της Κτηματικής 
Υπηρεσίας Ξάνθης. 

2. Κυπριανίδης Γεώργιος Προϊστάμενος της ΤΥΔΚ Ξάν¬ 
θης. 

3. Πανάνης Χρήστος Υπ/ρχος Λιμενάρχης Λάγος, που 
αποτελούμε την Επιτροπή καθορισμού των ορίων αιγιαλού 
και παραλίας σύμφωνα με τα άρθρα 74 και 75 του Π.Δ. 
636/77, αφού επισκεφθήκαμε την εν λόγω περιοχή και 
αφού πήραμε υπόψη μας: 

1. Την προφορική εντολή του Αναπληρ. Περ/κού Δ/ντή 
Ξάνθης για να καθοριστεί ο αιγιαλός και η παραλία στην 
περιοχή ιχθυοτροφείου Ν. Κεσσάνης. 

2. Ότι η περιοχή έχει αποτυπωθεί σε τοπογραφικά δια¬ 
γράμματα κλίμακας 1:1000 του έτους 1995 του πολιτικού 
Μηχανικού Κώστα Αντωνιάδη, τα οποία ελέγχθηκαν από 
τον Χρήστο Μαυρομάτη πολιτικό Μηχανικό της ΤΥΔΚ 
Ξάνθης και θεωρήθηκαν από τον Προϊστάμενο της ΤΥΔΚ. 

3. Τις διατάξεις του Α.Ν. 1540/38 όπως τροποποιήθη¬ 
καν από τον Α.Ν. 2340/40 και του Π.Δ. 636/77 σύμφωνα 
με τις οποίες ο καθορισμός της οριογραμμής αιγιαλού γί¬ 
νεται επί του τοπογραφικού και υψομετρικού διαγράμμα¬ 
τος και χαράσσεται πάνω σ’ αυτό με κόκκινη οριογραμμή 
του αιγιαλού, όπως φαίνεται στα σχετικά που σημειώ¬ 
νουμε παραπάνω τοπογραφικά διαγράμματα. 

4.0 καθορισμός του αιγιαλού και της παραλίας στην πε¬ 
ριοχή Ιχθυοτροφεία Ν. Κεσσάνης γίνεται για πρώτη φορά. 

5. Τις διατάξεις του Α.Ν. 2344/40 όπως αυτές τροπο¬ 
ποιήθηκαν και ισχύουν σήμερα, καθώς και η σχετική με το 
νόμο δικαστηριακή και διοικητική νομολογία. 

6. Την γνώμη που σχηματίσαμε από την επιτόπια μετά¬ 
βασής μας, για το πλάτος της βρέχόμενης ζώνης Ξηρός 
και άλλων συναφών στοιχείων, όπως τις ιδιοκτησίες που 
υπάρχουν στην περιοχή και την ιδιομορφία του εδάφους 
της. 

7. Την με αριθ. 286/70 γνωμοδότηση του Ν.Σ.Κ. σύμ¬ 
φωνα με την οποία πρέπει να αναμορφώνεται ο καθορι¬ 
σμός του αιγιαλού κ.λ.π. κατά τις αντιλήψεις του ΓΕΝ προς 
επίτευξη της επιδιωκόμενης σύμφωνης γνωμοδότησης, 
χωρίς την οποία η επικύρωση θα γίνεται δεκτή. 

8. Τις υποδείξεις που μας έγιναν με το έγγραφο με αριθ. 
πρωτ. 544.5/344/97/4.6.97 του ΓΕΝ, αποφασίζουμε: 

Καθορίζουμε οτα συνημμένα τοπογραφικά διαγράμ¬ 
ματα του πολιτικού μηχανικού Κώστα Αντωνιάδη που 
έχουν ελεγχθεί και θεωρηθεί από την ΤΥΔΚ Ν. Ξάνθης 

Α: 1) Στην περιοχή ιχθυοτροφείου Ν. Κεσσάνης την 
οριογραμμή του αιγιαλού με κόκκινη πολυγωνική γραμμή 
που ορίζεται από τις κοουφές Α (8100.00 - 27658.00), Β 
(8153.00 - 27665.00), Γ (8270.00 - 27599.00), 
Δ(8440.00 - 27455.00) και Ε (8525.00 - 27468.00), 
όπου τοποθετήθηκαν πάσσαλοι από σιδηροσωλήνα και 
έχουν εξασφαλισθεί από σταθερά τριγωνομετρικά ση¬ 
μεία. 

2. Την οριογραμμή παραλίας με κίτρινη συνεχή πολυγω¬ 
νική γραμμή που ορίζεται αντίστοιχος από τις κορυφές Κ 
(8100.00 - 27626.00), 577(8148.00 - 27633.00), Λ 
(8250.00 - 27575.00), Μ (8431.00 - 27424.00) και Ν 
(8530.00 - 27438.00), οι οποίες εξασφαλίζονται από τις 
κορυφές του αιγιαλού και η Δημιουργηθείσα ζώνη παρα¬ 
λίας έχει πλάτος σταθερό 30 μέτρα. 

Β. Αποφαινόμαστε ότι οριοθετήθηκε ο παλαιός αιγια- 
λός: 

1. Με βάσει των παραχωρήσεων του Υπουργείου Γεωρ¬ 
γίας και με βάσει την οριστική διανομή του έτους 1931 στο 
αγρόκτημα Πλαστηρίων Ν. Ξάνθης, από τα τοπογραφικά 
ορόσημα 42, 41,40, 123, 44, 45, 120,121,46, 43, 123 


και 42 και παραχωρήθηκε η έκταση σε κληρούχους με α/α 
κλήρων από 796 μέχρι και 839 (επισυνάπτουμε κτηματο- 
λογικό πίνακα και τοπογραφικά διάγραμμα του αγροκτή¬ 
ματος). 

2. Με βάσει την παραχώρηση του Υπουργείου Γεωργίας 
και με βάσει την συμπληρωματική διανομή του έτους 1966 
του αγροκτήματος Πλαστηρίων του Ν. Ξάνθης, από τα το- 
πογραφικά ορόσημα 239, 297, 298, 295, 49, 296, 47 και 
239 και παραχωρήθηκε η έκταση σε κληρούχους με α/α 
1277 μέχρι 1285 (επισυνάπτουμε κτηματολογικό πίνακα 
και τοπογραφικό διάγραμμα της συμπληρωματικής διανο¬ 
μής). 

3. Με το υπ' αριθ. 3318/94 μισθωτήριο συμβόλαιο του 
αριθ. 840 εκτάσεως 149.018 στρεμμάτων χέρσο κοινό¬ 
χρηστο οριστικής διανομής 1931 μισθώθηκε στην Εται¬ 
ρεία «Π. Ξανθόπουλος - X. Ξανθόπουλος Ο.Ε.» για Ιχθυο¬ 
τροφείο. 

4. Μετά τα ανωτέρω ο παλαιός αιγιαλός καθορίζεται 
από την επιτροπή, από τα σημεία 16 (7924.00 - 
27355.00), 15 (7952.00 - 27328.00), 14 (7985.00 - 
27316.00), 1 (8472.00 - 27320.00), 1' (8512.00 - 
27320.00), 1” (8514.00 - 27276.00). 

Γ: Η ζώνη παραλίας στην περιοχή ιχθυοτροφείου Ν. 
Κεσσάνης έχει σταθερό πλάτος 30 μέτρα. 

Για τους παραπάνω λόγους και σύμφωνα με την παρά¬ 
γραφο 1 του άρθρου 7 του Ν. 2344/70 συντάχθηκε η έκ¬ 
θεση αυτή και υπογράφεται από την επιτροπή. 

Η ΕΠΙΤΡΟΠΗ 

Ο Πρόεδρος 

X. ΡΑΛΛΗΣ 

Τα Μέλη 

1. Γ. ΚΥΠΡΙΑΝ ΙΔΗΣ 
2. X. ΠΑΝΑΝΗΣ 

